വിവാഹിതനായ വിവരം അച്ഛന് വൈകിയാണ് അറിയിച്ചത്: കൃഷ്ണ ഭട്ട് കഴിഞ്ഞ ദിവസമാണ് സംവിധായകനും നിര്മാതാവുമായ വിക്രം ഭട്ട് വിവാഹിതനായ വിവരം പുറത്തുവിട്ടത്. 2020 ലായിരുന്നു ഇവരുടെ വിവാഹം. ശ്വേതാംബര സോണിയാണ് വധു. ഒരു വര്ഷത്തിന് ശേഷമാണ് ഇദ്ദേഹം വിവാഹവാര്ത്ത പുറത്ത് വിട്ടത്. എന്നാല്, ഈ വര്ഷമാണ് പിതാവ് വിവാഹിതനായ വിവരം താന് അറിഞ്ഞതെന്ന് വെളിപ്പെടുത്തുകയാണ് മകള് കൃഷ്ണ ഭട്ട്. ഈ വര്ഷം തുടക്കത്തില് പെട്ടന്നൊരു ദിവസം അദ്ദേഹം എന്നോട് വന്ന് എല്ലാം പറയുകയായിരുന്നു. താനിപ്പോഴും കൊച്ചുകുട്ടിയാണെന്ന് കരുതിയത് കൊണ്ടായിരിക്കും അദ്ദേഹം തുറന്ന് പറയാന് വൈകിയത്. കൃഷ്ണ പറഞ്ഞു. അച്ഛനുമായി 13 വയസ്സുവരെ വലിയ അടുപ്പം ഇല്ലായിരുന്നു. പിന്നീട് ഞങ്ങള്ക്കിടയില് നല്ലൊരു ബന്ധം ഉടലെടുത്തു. ഞങ്ങള് തമ്മിലുള്ള ആത്മബന്ധം എല്ലായ്പ്പോഴും സുന്ദരമായിരുന്നു. ഇനിയും അതങ്ങനെ തന്നെയായിരിക്കും കൃഷ്ണ പറഞ്ഞു. വിക്രം ഭട്ടിന് മുന്ഭാര്യ അതിഥി ഭട്ടില് ജനിച്ച മകളാണ് കൃഷ്ണ. വിക്രം ഭട്ടും അതിഥിയും 1998 ലാണ് വിവാഹമോചിതരാകുന്നത്.